วรเวช ดานุวงศ์

วรเวช ดานุวงศ์ (เกิด 16 พฤษภาคม พ.ศ. 2527) ชื่อเล่น แดน เป็นนักร้อง นักแสดง ผู้กำกับภาพยนตร์ชาวไทย และเป็นอดีตสมาชิกวงบอยแบนด์ดีทูบี สังกัดอาร์เอส

**ประวัติ**

**ชีวิตตอนต้นและการศึกษา**
วรเวช ดานุวงศ์เกิดเมื่อวันที่ 16 พฤษภาคม พ.ศ. 2527 ที่อำเภอหนองหญ้าไซ จังหวัดสุพรรณบุรี เป็นลูกคนสุดท้องของครอบครัว โดยมีพี่ชาย 1 คน ชื่อว่า วรุตม์ ดานุวงศ์ เข้ารับการศึกษาระดับปฐมวัยและประถมศึกษาจากโรงเรียนอนุบาลสุพรรณบุรี ระดับมัธยมศึกษาตอนต้น โรงเรียนกรรณสูตศึกษาลัย ระดับมัธยมศึกษาตอนปลาย โรงเรียนบดินทรเดชา (สิงห์ สิงหเสนี) จบระดับปริญญาตรี มหาวิทยาลัยรังสิต ปทุมธานี แล้วจบการศึกษาหลักสูตร Diploma in Audio Engineering จากสถาบัน SAE ประเทศไทย

**ออกอัลบั้มบอยแบนด์และดูโอ้**
แดนเริ่มเข้าสู่วงการบันเทิง จากการประกวดร้องเพลงในโครงการ "พานาโซนิค สตาร์ ชาเลนจ์" ในปี พ.ศ. 2543 ได้ตำแหน่งรองชนะเลิศอันดับ 2 ในการแข่งขันระดับประเทศ (อันดับที่ 3 ของประเทศ) และได้เซ็นสัญญาเป็นศิลปินในสังกัด อาร์เอส โปรโมชั่น ต่อมาไม่นาน แดน ก็ถูกชวนให้มาร้องเพลงประกอบโฆษณาเป๊ปซี่ ซึ่งในช่วงเวลานั้น ค่ายอาร์เอสกำลังคัดสรรเด็กหนุ่มมาฟอร์มทีมบอยแบนด์กลุ่มใหม่ จนได้กลายมาเป็นส่วนหนึ่งของดีทูบี ต่อมาในปี พ.ศ. 2544 ได้ออกอัลบั้มเพลง ร่วมกับ บิ๊ก-อภิเชษฐ์ กิตติกรเจริญ และ บีม-กวี ตันจรารักษ์ ในนามวง "ดีทูบี (D2B)" โดยมีผลงานออกมาหลายอัลบั้ม ซึ่งประสบความสำเร็จอย่างมากและรวดเร็ว โดยดีทูบีได้รับรางวัลสูงสุดคือ รางวัลศิลปินกลุ่มยอดนิยม จาก "MTV Asia Award 2003" จนกระทั่งในช่วงกลางปี พ.ศ. 2546 "บิ๊ก" หนึ่งในสมาชิกวงดีทูบี ประสบอุบัติเหตุทางรถยนต์จนเป็นเจ้าชายนิทรา วงดีทูบีจึงได้ถูกยุบลง ต่อมา ในปี พ.ศ. 2548 แดน และ บีม ได้ออกผลงานเพลงในนามนักร้องดูโอ "แดน-บีม" โดยมีผลงานอัลบั้มเพลงออกมา 4 ชุด โดยอัลบั้มสุดท้ายก่อนที่จะแยกกัน คือ อัลบั้มพิเศษ DB2B ซึ่งรายได้จากการจำหน่ายอัลบั้มนี้ นำไปมอบให้ครอบครัว "กิตติกรเจริญ" ภายหลังเมื่อสัญญากับสังกัดอาร์เอสสิ้นสุดลง ในช่วงปลายปี พ.ศ. 2551 แดน จึงได้ย้ายมาเป็นศิลปินในสังกัดค่ายโซนี่ มิวสิก โดยเซ็นสัญญาเป็นเวลา 5 ปี

**หลังจากสิ้นสุดสัญญาค่ายอาร์เอส**
จากนั้นก็มีผลงานอัลบั้มเพลงในฐานะศิลปินเดี่ยวครั้งแรก คือ อัลบั้มบลู ตลอดระยะเวลาเกือบ 5 ปีภายใต้สังกัด บีอีซี-เทโร มิวสิค (โซนี่ มิวสิก) แดนมีผลงานอัลบั้มเต็ม 2 อัลบั้ม คือ BLUE และ SOLO MOTION และมีอัลบั้มพิเศษ รวมเพลงพิเศษ เพลงประกอบละครและภาพยนตร์ต่าง ๆ อีก 1 อัลบั้ม คือ อัลบั้ม DAN FEVER ในปีสุดท้ายของสัญญา พ.ศ. 2556 เมื่อใกล้ครบกำหนดสัญญา แดน ได้เลือกที่จะพักงานในวงการบันเทิง โดยการเดินทางไปเรียนภาษาอังกฤษและดนตรี (กีต้าร์) ที่เมือง Oxford สหราชอาณาจักร เป็นเวลา 6 เดือน เพื่อพักผ่อนและดูแลสุขภาพ ปลายเดือน มกราคม  พ.ศ. 2557 แดน ได้เดินทางกลับจากอังกฤษหลังจบคอร์สเรียน และมีผลงานเพลง Single ใหม่คือ เพลง "เรื่องเล่าเหงา ๆ" โดยทาง บีอีซี-เทโร มิวสิค เป็นผู้จัดจำหน่ายเช่นเดิม แม้จะพ้นระยะสัญญาไปแล้วและมิได้เซ็นสัญญาใหม่ก็ตาม ซึ่งเขานั้นยังเป็นแฟนบอลของทีมนิวคาสเซิล ยูไนเต็ด 
ปัจจุบันได้สมรสกับ อังศุมาลิน สิรภัทรศักดิ์เมธา เมื่อวันที่ 2 พฤศจิกายน พ.ศ. 2565 ณ วัดราชบพิธสถิตมหาสีมารามราชวรวิหาร ปัจจุบันเขามีบุตรแล้วเป็นบุตรชาย-บุตรสาวฝาแฝด มีชื่อว่า น้องลิกก้า-น้องโรร่า เกิดเมื่อวันที่ 8 สิงหาคม พ.ศ. 2567

**ผลงานเพลง**

**ผลงานช่วงเข้าวงการ**
 ร้องเพลงประกวดโครงการ พานาโซนิค สตาร์ ชาเลนจ์ (พ.ศ. 2543)- ร้องเพลงประกอบโฆษณา เป๊ปซี่ (เต็มที่กับชีวิต กับ โดม ปกรณ์ ลัม) เต็มที่กับชีวิต (พ.ศ. 2544)

**ผลงานอัลบั้มเพลงในฐานะนักร้องกลุ่ม ดีทูบี (D2B)**
ผลงานในฐานะนักร้องกลุ่มบอยแบนด์ ดีทูบี ภายใต้สังกัด อาร์เอส ตั้งแต่ ปี พ.ศ. 2544 - 2547 มีดังนี้- อัลบั้ม D2B (วางแผง 19 ธันวาคม 2544) - อัลบั้มพิเศษ D2B Summer (วางแผง 18 เมษายน 2545)- อัลบั้ม D2B Type II (วางแผง 27 มีนาคม 2546) - อัลบั้มพิเศษ D2B The Neverending Album Tribute to BIG D2B (วางแผง 26 กุมภาพันธ์ 2547) 

**ผลงานอัลบั้มเพลงในฐานะนักร้องคู่ แดน-บีม (Dan & Beam)**
ผลงานในฐานะนักร้องคู่ดูโอ แดน-บีม ภายใต้สังกัด อะบอริจิ้นท์ ในเครือ อาร์เอส ตั้งแต่ ปี พ.ศ. 2548 - 2550 มีดังนี้- อัลบั้ม Dan & Beam The Album (วางแผง 17 มีนาคม 2548)- อัลบั้ม Dan & Beam The Album II Relax (วางแผง พฤษภาคม 2549)- อัลบั้ม Dan & Beam The Album 3 Freedom (วางแผง มิถุนายน 2550)- อัลบั้มพิเศษ DB2B (Dan & Beam To Big) (วางแผง 3 ตุลาคม 2550)

**ผลงานอัลบั้มเพลงในฐานะศิลปินเดี่ยว**
ผลงานเพลงในฐานะศิลปินเดี่ยว ภายใต้สังกัด โซนี่ มิวสิก มีดังนี้

**= อัลบั้ม บลู (BLUE) (พ.ศ. 2552) =**
 วางแผง: 28 กรกฎาคม 2552- รายชื่อเพลง:
# Interlude
# ใช้หัวใจ (ซิงเกิลที่ 1 ได้ออกเผยแพร่ครั้งแรกเมื่อวันที่ 19 มีนาคม 2552)
# ขอร้อง (ซิงเกิลที่ 2 ได้ออกเผยแพร่ครั้งแรกเมื่อวันที่ 27 พฤษภาคม 2552)
# แค่เธอ (เพลงประกอบละครกุหลาบซ่อนหนาม)
# บรรยากาศเป็นใจ
# ชีวิตหลังความเจ็บ
# วันละ KISS
# วันที่สวยงาม (เพลงประกอบโฆษณาฮอนด้า) (Bonus Track)

**= อัลบั้ม SOLO MOTION (พ.ศ. 2554) =**
 วางแผง: 27 กรกฎาคม 2554- รายชื่อเพลง:
# น้ำตาคั่งในสมอง (Don't Cry) (ซิงเกิลที่ 1 ได้ออกเผยแพร่ครั้งแรกเมื่อวันที่ 25 พฤศจิกายน 2553)
# ทดเวลาบาดเจ็บ (ซิงเกิลที่ 2 ได้ออกเผยแพร่ครั้งแรกเมื่อวันที่ 23 พฤษภาคม 2554)
# ผ่านตา (ซิงเกิลที่ 3 2554)
# นับหนึ่งไม่ถึงไหน
# ชื่อใคร (ซิงเกิลที่ 4 2554)
# เพลงของเธอ
# น้ำตาคั่งในสมอง (No Rap Version)
# สายตายาว (FC Version)

**= อัลบั้ม STORY TELLER (พ.ศ. 2557) =**
 วางแผง: 20 กุมภาพันธ์ 2557- รายชื่อเพลง:
# Short Film (หนังสั้น)
# เรื่องเล่าเหงาๆ (ซิงเกิลที่ 1 ได้ออกเผยแพร่ครั้งแรกเมื่อวันที่ 9 กุมภาพันธ์ 2557)
# ถ้าคุณฟังเพลงนี้แสดงว่า Ost. ฤดูที่ฉันเหงา
# เรารักกัน Ost. 32 ธันวา
# สายตายาว Ost. 32 ธันวา
# เพลงรักที่ไม่มีคำว่ารัก Ost. The Melody
# สภาวะทิ้งตัว Ost. สคส. สวีทตี้
# ฟ้าสีเทา Ost. ฤดูที่ฉันเหงา
# รักแท้ได้แค่ส่งไป Ost. ฤดูที่ฉันเหงา
# ผ่านมาจะไม่ผ่านไป Ost. ฟาร์มเอ๋ย ฟาร์มรัก
# เจ้าชู้เพื่อชาติ Ost. สืบสวนป่วนกำลัง 3

**ผลงานเพลงอื่น ๆ**

**= เพลงประกอบละครและภาพยนตร์ =**
 เพลงประกอบละคร "วัยร้ายเฟรชชี่" (2545)
** ที่ผ่านมาเรียกว่าอะไร
** เรื่องเดียวที่หนาว (แดน + บิ๊ก)
** เด็กใหม่(มาหาอะไร) (รวมศิลปิน)- เพลงประกอบละคร "ฮอยอัน ฉันรักเธอ" (2548)
** ตามหาหัวใจ
** เข้าข้างตัวเอง- เพลงประกอบละคร "พี่ชาย" (2549)
** หัวใจสั่งให้จำ
** มีฉันตลอดไป- เพลงประกอบภาพยนตร์ "แสบสนิท ศิษย์ส่ายหน้า" (2549)
** แช่แวบ(ไม่อยากเป็นพระ)
** ชนะใจเธอก็พอ
** ทั้งไส้ให้เธอ
** เพลงรักนักมวย- เพลงประกอบซีรีส์เกาหลี Boys Over Flowers รักฉบับใหม่ หัวใจ 4 ดวง (2552)
** Because I'm Stupid (ภาคภาษาไทย)- เพลงประกอบภาพยนตร์ "32 ธันวา" (2552)
** เรารักกัน
** สายตายาว- เพลงประกอบละคร "กุหลาบซ่อนหนาม" (2553)
** แค่เธอ- เพลงประกอบละคร "สืบสวนป่วนรัก" (2553)
** ความลับ- เพลงประกอบละคร "สุดยอด" (2554)
** สุดยอด
** ฝันให้ไกลไปให้ถึง- เพลงประกอบละคร "สืบสวนป่วนกำลัง3" (2554)
** เจ้าชู้เพื่อชาติ (feat. ฟักกลิ้งฮีโร่)- เพลงประกอบภาพยนตร์ "The Melody รักทำนองนี้" (2554)
** The Melody (เนื้อร้อง และ ทำนอง โดย บอย ตรัย)
** ความรักไม่มีวันสุดท้าย Duet with ฉัตร ปริยฉัตร (เนื้อร้อง และ ทำนอง โดย บอย ตรัย)
** เพลงรักที่ไม่มีคำว่ารัก- เพลงประกอบภาพยนตร์ "ส.ค.ส. สวีทตี้" (2554)
** สภาวะทิ้งตัว- เพลงประกอบละคร "สุดยอด ซีซั่น 2" (2555)
** ไม่หยุดฝัน- เพลงประกอบภาพยนตร์ "ฤดูที่ฉันเหงา" (2556)
** ฤดูที่ฉันเหงา แดน Feat.แป้งโกะ
** ฟ้าสีเทา
** รักแท้ได้แค่ส่งไป- เพลงประกอบละคร "ฟาร์มเอ๋ย ฟาร์มรัก" (2556)
** ผ่านมาจะไม่ผ่านไป- เพลงประกอบภาพยนตร์ " The One Ticket ตัวพ่อเรียกพ่อ" (2557)
** ซิงโนไวท์ แดน feat กอล์ฟ ฟักกลิ้ง- เพลงประกอบละคร "True Love Story รักที่แตกต่าง" (2559)
** เหตุผลที่เราพบกัน Feat. เขมนิจ จามิกรณ์- เพลงประกอบซีรีส์ 30 กำลังแจ๋ว The Series (2560)
** เก็บไว้เพื่อรักแต่เธอ- เพลงประกอบซีรีส์ เจ้าหญิงเม็ดทราย (The Sand Princess) (2562)
** รักหลับ- เพลงประกอบละคร สะใภ้ TKO
** คนข้างหลัง- เพลงประกอบละคร เภตรานฤมิต (2566)
** ดั่งมนตรา

**= เพลงพิเศษ =**

**คอนเสิร์ต**

**คอนเสิร์ตใหญ่ในนาม ดีทูบี**

**คอนเสิร์ตใหญ่ในนาม แดน-บีม**

**คอนเสิร์ตใหญ่ในฐานะศิลปินเดี่ยว**

**คอนเสิร์ตพิเศษที่ได้เข้าร่วม (รวมศิลปิน)**

**ผลงานการแสดง**

**ภาพยนตร์**

**ละครโทรทัศน์**

**ผลงานแสดงรับเชิญ**

**ผลงานอื่น ๆ**

**พิธีกรรายการโทรทัศน์**

**งานพากย์**
 ภาพนตร์เรื่อง Green Lantern พากย์เป็น ฮัล จอร์แดน ในเสียงไทย

**งานเขียน**
 "Live Walk By Dan" เป็นผลงานการเขียนหนังสือครั้งแรกของแดน ที่บอกเล่าเรื่องราวการเดินทางและการใช้ชีวิตในเมืองเซี่ยงไฮ้ ประเทศจีน ในช่วงสั้น ๆ โดยถ่ายทอดมุมมองความคิดผ่านตัวหนังสือและภาพถ่าย ในลักษณะของบันทึกการเดินทาง- "ฝันยิ่งสูง ยิ่งสวยงาม"  ความฝันที่สัมผัสได้จริง ยังไงก็สวยงามกว่าจินตนาการที่เลือนลาง 30 ตุลาคม 2558 

**ผลงานเบื้องหลัง**

**เบื้องหลังการทำงานเพลง**
 โปรดิวเซอร์เพลงและนักแต่งเพลง- โปรดิวเซอร์ แต่งเพลงประกอบภาพยนตร์โฆษณา มิสทีน พ.ศ. 2545 ร้องโดย กบ สุวนันท์ คงยิ่ง- โปรดิวเซอร์และทำเบื้องหลังการผลิตเพลง ผลงานเพลงอัลบั้ม BLUE (2552)- โปรดิวเซอร์และทำเบื้องหลังการผลิตเพลง ผลงานเพลงอัลบั้ม SOLO MOTION (2554)- โปรดิวเซอร์และทำเบื้องหลังการผลิตเพลง ผลงานเพลงอัลบั้ม STORY TELLER (2557)

**เบื้องหลังการทำมิวสิกวิดีโอ**
 ผู้กำกับและทำเบื้องหลังการผลิตมิวสิกวิดีโอ ผลงานเพลงอัลบั้ม BLUE (2552)- ผู้กำกับและทำเบื้องหลังการผลิตมิวสิกวิดีโอ ของศิลปินวง Vwiilz(วีวิลซ์)ในเพลง "สะบัด" และ เพลง "Faraway"(2553)- ผู้กำกับและทำเบื้องหลังการผลิตมิวสิกวิดีโอ ของศิลปินวง Vwiilz(วีวิลซ์)ในเพลง "เลืองลางแต่ชัดเจน" (2554)- ผู้กำกับและทำเบื้องหลังการผลิตมิวสิกวิดีโอ ผลงานเพลงอัลบั้ม SOLO MOTION (2554)- ผู้กำกับและทำเบื้องหลังการผลิตมิวสิกวิดีโอ ของศิลปินวง Vwiilz(วีวิลซ์)ในเพลง "BAD" (2555)- ผู้กำกับและทำเบื้องหลังการผลิตมิวสิกวิดีโอ ของศิลปินวง Vwiilz(วีวิลซ์)ในเพลง "Girlfriend" (2555)- ผู้กำกับและทำเบื้องหลังการผลิตมิวสิกวิดีโอประกอบภาพยนตร์ "คืนวันเสาร์ถึงเช้าวันจันทร์" ในเพลง
- "พอ" สล็อต แมชชีน (2555) Mv.พอ (Official Ost.คืนวันเสาร์ฯ)
- "เรื่องจริง" ซิน  ซิงกูล่าร์ (2555) Mv.เรื่องจริง - Sin Singular (Official Ost.คืนวันเสาร์)
- "Breathe" Sobic (2555) MV.Breathe (Ost.คืนวันเสาร์ถึงเช้าวันจันทร์)- ผู้กำกับและทำเบื้องหลังการผลิตมิวสิกวิดีโอประกอบภาพยนตร์ "ฤดูที่ฉันเหงา" ในเพลง
- "ฤดูที่ฉันเหงา" คิว Flure เรียบเรียง - เปียโน โต๋ ศักดิ์สิทธิ์ (2556) MV.ฤดูที่ฉันเหงา-Ost.ภาพยนตร์ฤดูที่ฉันเหงา- ผู้กำกับและทำเบื้องหลังการผลิตมิวสิกวิดีโอ ของศิลปินพีรวัส แสงโพธิรัตน์ ในเพลง "ประตู อากาศ และวันดีดี" (2561)

**เบื้องหลังการทำคอนเสิร์ต**
 มิวสิกไดเรคเตอร์และโชว์ไดเรคเตอร์คอนเสิร์ต My Blue World Concert (2552)- ครีเอทีฟคอนเสิร์ต My Blue World Concert (2552)

**เบื้องหลังการทำละครโทรทัศน์**
 1 ในหุ้นส่วนผู้จัดละคร บริษัท เกโนไก จำกัด- ผู้กำกับภาพยนตร์โทรทัศน์ชุด "บันทึกกรรม" ตอน "ความรัก เจ้าชู้ ประตูกรรม" และ ตอน "เวรกรรม"(2553)- ผู้จัดและทำเบื้องหลังละครโทรทัศน์ "กุหลาบซ่อนหนาม" (2553)- ผู้จัดและทำเบื้องหลังละครโทรทัศน์ "สืบสวนป่วนรัก" (2553)- ผู้จัดและทำเบื้องหลังละครโทรทัศน์ "สืบสวนป่วนกำลัง3" (2554)- ผู้จัดและทำเบื้องหลังละครโทรทัศน์ "ช่วยด้วยครับ! ผมรักลูกสาวเจ้าพ่อ" (2554)- บทประพันธ์ละครโทรทัศน์ "ช่วยด้วยครับ! ผมรักลูกสาวเจ้าพ่อ" (2554)- ผู้จัดและทำเบื้องหลังละครโทรทัศน์ "ฟาร์มเอ๋ย ฟาร์มรัก" (2555)- ผู้กำกับและทำเบื้องหลังละครโทรทัศน์ "คาราบาว เดอะซีรีส์ ตอน "หนุ่มสุพรรณ" (2556)- ซิ่งรักทะลุมิติ- I sea u- ผู้กำกับซีรีส์ 30 กำลังแจ๋ว The Series- ผู้กำกับซีรีส์ Love Beyond Frontier อุบัติรักข้ามขอบฟ้า - ผู้กำกับซีรีส์ Blacklist นักเรียนลับ บัญชีดำ- ผู้กำกับซีรีส์ Turn Left Turn Right สมองเลี้ยวซ้าย หัวใจเลี้ยวขวา

**เบื้องหลังการทำภาพยนตร์**

**ผลงานกำกับภาพยนตร์**
 คืนวันเสาร์ถึงเช้าวันจันทร์  (2555)  - ฤดูที่ฉันเหงา  (2556)- Bangkok 2014 (2557)  1 ใน 12 ภาพยนตร์สั้นเฉลิมพระเกียรติ "ไทยนิยม"  จากค่านิยมหลัก 12 ประการ หัวข้อที่ 6 "หกไม่ขาด ศีลธรรม ศาสนา"- คิวชู แล้วพรุ่งนี้เราคงจะรู้กัน (2558)- ทวงคืน (2565)

**ผลงานประพันธ์บทภาพยนตร์**
 คืนวันเสาร์ถึงเช้าวันจันทร์  (2555)  - ฤดูที่ฉันเหงา  (2556)- คิวชู แล้วพรุ่งนี้เราคงจะรู้กัน (2558)- ทวงคืน (2565)

**รางวัลที่ได้รับ**

**อ้างอิง**

**แหล่งข้อมูลอื่น**
 dan_worrawech- DanWorrawechSonyMusic-  Dan D2B ที่ยูทูบ-  Dan-Pattie TV date=2022-01-26  ที่ยูทูบ- Instagram  @danworrawech date=2012-03-06 
หมวดหมู่:บุคคลจากอำเภอหนองหญ้าไซ
หมวดหมู่:นักร้องนักแต่งเพลงชาวไทย
หมวดหมู่:นักร้องป็อปไทย
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:บุคคลจากโรงเรียนกรรณสูตศึกษาลัย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ศิลปินสังกัดอาร์เอส
หมวดหมู่:ศิลปินสังกัดโซนี่ มิวสิค
หมวดหมู่:ผู้กำกับภาพยนตร์ชาวไทย
หมวดหมู่:บุคคลในยุครัชกาลที่ 9
หมวดหมู่:นักร้องจากจังหวัดสุพรรณบุรี
หมวดหมู่:นักแสดงจากจังหวัดสุพรรณบุรี